નવી દિલ્હી : બિહાર વિધાનસભાની ચૂંટણી નજીક છે ત્યારે કોંગ્રેસના યુવરાજ રાહુલ ગાંધીની દેશમાં ગેરહાજરીને લઈને નવા તર્ક વિતર્કોનો દોર શરૃ થયો છે. તર્ક વિતર્કોના દોર વચ્ચે કોંગ્રેસના નાયબ અધ્યક્ષે ટ્વિટર ઉપર એક ફોટો જારી કર્યો છે. જેમાં તેઓ વિદેશમાં એક પત્રકાર પરિષદમાં ભાગ લેતા નજરે પડી રહ્યા છે. રાહુલ ગાંધીની ઓફિસ તરફથી જારી કરવામાં આવેલા ટ્વિટમાં કહેવામાં આવ્યું છે કે, એસ્પનમાં ટેકનોલોજી કોન્ફરન્સમાં રાહુલ ગાંધી ભાગ લઈ રહ્યા છે જેનો આ ફોટો જારી કરાયો છે.